作者：吴潜
词牌/韵律：贺新郎

paragraphs: 月绽浮云里。
未须臾、长风扫荡，碧空如水。
谁在冰壶玉界上，眇视征蛮战蚁。
便弃掷、尘寰脱屣。
絺葛清冷紧袖冷，露华浓、暗袭人肌理。
和酷暑，争些气。
谯楼漏转三更二。
夜沈沈、经星纬宿，换垣移市。
万籁渐生秋意思，时节那堪屈指。
奈投老、未酬归计。
矫首高天天不应，忽林梢、睡鹊惊飞起。
同一梦，我与尔。